**PROIECT**

 **DECIZIA ETAPEI DE ÎNCADRARE**

**Nr. 9144 din 30.07.2020**

Ca urmare a solicitării de emitere a acordului de mediu adresate de **SC DIABRAZIV SRL reprez. prin DIACONU IONELA RAMONA**, cu sediul în Câmpina, înregistrată la Agenția pentru Protecția Mediului Prahova cu nr. 9144 din 25.06.2020 și completată cu nr.10205/16.07.2020, în baza Legii nr. 292/2018, *privind evaluarea impactului anumitor proiecte publice și private asupra mediului* și a [Ordonanței de Urgență a Guvernului nr. 57/2007](http://legislatie.just.ro/Public/DetaliiDocumentAfis/202496), *privind regimul ariilor naturale protejate, conservarea habitatelor naturale, a florei și faunei sălbatice*, aprobată cu modificări și completări prin [Legea nr. 49/2011](http://legislatie.just.ro/Public/DetaliiDocumentAfis/127715), cu modificările și completările ulterioare,

Agenția pentru Protecția Mediului Prahova decide, ca urmare a consultărilor desfășurate în cadrul ședinței comisiei de analiză tehnică din data de 28.07.2020, că proiectul **„CONSTRUIRE HALĂ INDUSTRIALĂ, ÎMPREJMUIRE INCINTĂ, BRANŞAMENTE LA REȚELELE EDILITARE; AMENAJARE PARCARE ŞI ORGANIZARE DE ŞANTIER”,** propus a fi amplasat in Câmpina, Str. Lt. Col. Erou Oprescu Adrian Nr.26, Jud. Prahova, **nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.**

**JUSTIFICAREA PREZENTEI DECIZII:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

**a)** proiectul se încadrează în prevederile Legii nr. 292/2018, *privind evaluarea impactului anumitor proiecte publice și private asupra mediului*, Anexa nr. 2, pct. 10 (a); conform criteriilor de selecție pentru stabilirea evaluării impactului asupra mediului din Anexa 3 ale aceleiași legi, ***nu se supune evaluării impactului asupra mediului.***

**b) Caracteristicile proiectului:**

**b.1. Dimensiunea și concepția întregului proiect:**

Terenul este situat în intravilanul municipiului Câmpina și se află în U.T.R. 8. Dreptul de proprietate asupra terenului este dovedit cu contract de vânzare-cumpărare nr. 6501/28.12.2011 autentificat de BN Ivan Mihaela-Săvulescu Vasile din Câmpina.

Folosința actuală a terenului este de curți - construcții, iar destinația zonei conform PUG este de zona activități productive şi de depozitare, conform Certificatului De Urbanism Nr. 173 din 09.06.2020, emis de Primăria Municipiului Câmpina.

**DESCRIEREA PROIECTULUI:**

-Se propune construirea unei hale de producţie şi recondiţionare scule diamantate şi a altor produse abrazive pe bază de abrazivi conventionali şi/sau pulbere de diamant sintetic, ce va fi amplasată în incinta SC UZINA CONCORDIA SA.

Suprafata terenului pe care se vor amplasa construcțiile este de 1000 mp, suprafața construită la sol a halei de producţie fiind de 200 mp, suprafața spatiilor plantate este de 188 mp, suprafața aleilor carosabile, pietonale, a parcajelor şi trotuarelor de protecție este de 612 mp.

Regimul de înalțime va fi tip P - parter.

Descrierea funcțională

Proiectul urmăreste construirea unei hale de producţie şi recondiţionare scule diamantate având structura realizată din profile metalice uşoare îndoite la rece. Acoperişul va fi tip şarpanta în două ape. Închiderile perimetrale şi cele ale acoperişului vor fi de tip sandwich.

Tâmplăria va fi realizată cu profile de aluminiu/PVC cu geam termopan. Pardoselile vor fi din gresie ceramică/granit în toate încăperile cu excepția halei propriu-zise unde va fi din beton sclivisit acoperit cu răşini epoxidice.

Planul de execuție va cuprinde următoarele faze:

Faza 1 - trasare axe

Faza 2 - săpături fundaţii

Faza 3 - armare, montare instalaţii, bransamente utilitaţi

Faza 4 - turnare fundaţii şi placă

Faza 5 - montare profile metalice

Faza 6 - montaj panouri sandwich

Faza 7 - montaj tâmplarie

Faza 8 - compartimentări uşoare

Faza 9 - retea interioară instalaţii

Faza 10 - montaj utilaje

Faza 11 - împrejmuire incintă

Faza 12 -punere in funcţiune

Utilităţi:

Imobilul va fi racordat la retelele de utilităţi, astfel:

-alimentarea cu apa - se va realiza din reteaua municipală de apă potabilă;

-evacuarea apelor uzate - se va realiza intr-o fosa septică vidanjabilă;

-asigurarea agentului termic - se va realiza cu centrală proprie pe gaz/electrica.

-asigurarea energiei electice - imobilul se va racorda la reţeaua publică de energie electrică.

***Organizarea de şantier se va amplasa in incinta investiţiei pe o suprafaţa cât mai mică.***

   ***La părăsirea frontului de lucru a autovehiculelor din incinta organizării de şantier, roțile acestora vor fi spălate pentru a evita împrăștierea materialului folosit în construcție pe drumurile adiacente și pentru a evita ridicarea de pulberi în aer.***

În interiorul acesteia se vor amplasa o magazie de materiale cu mai multe compartimentări, în care se vor adăposti materialele de construcții și o baracă de muncitori care va asigura spațiu de odihnă și servire a mesei pentru personalul muncitor. De asemenea, se va amplasa și o toaletă uscată ecologică.

Se vor amenaja parapeţi în jurul tuturor tranșeelor şi excavaţiilor deschise, se vor construi podețe provizorii, acolo unde apare necesitatea, pentru a evita accidentele de muncă şi pentru a permite accesul personalului de lucru de fiecare parte a şanţurilor, daca este cazul.

**b.2. Cumularea cu alte proiecte existente și/sau aprobate:** *nu este cazul*.

**b.3. Utilizarea resurselor naturale, în special a solului, a terenurilor, a apei și a biodiversității:**

La terminarea lucrărilor de construire se vor lua măsuri de refacere a calității solului, acolo unde a fost afectat.

În cazul unor poluări accidentale se va reface zona afectată.

La finalizarea lucrărilor se vor îndepărta deșeurile, utilajele și excesul de pământ.

**b.4.Cantitatea și tipurile de deșeuri generate/gestionate:**

Deșeurile rezultate din lucrarile de construire (menajere, metalice, deșeuri ambalaje hârtie/carton/plastic,etc.) sunt depozitate pe o platforma betonata și vor fi predate serviciului de salubritate care are contract cu cel mai apropiat depozit operațional.

Gestionarea colectării și evacuării deșeurilor și resturilor de orice natură se va face în conformitate cu legislația în vigoare.

**b.5. Poluarea și alte efecte negative:**

Prin specificul legat de etapele de construire și funcționare, proiectul nu prezintă un impact semnificativ asupra factorilor de mediu. Pentru implementarea proiectului, în special etapa de construcție, au fost alese soluții care să asigure o amprentă de mediu cât mai scăzută.

**b.6. Riscurile de accidente majore și/sau dezastre relevante pentru proiectul în cauză, inclusiv cele cauzate de schimbarile climatice, conform informațiilor științifice:** *nu este cazul.*

**b.7. Riscurile pentru sănătatea umană (de ex. din cauza contaminării apei sau a poluării atmosferice):**

Activitățile pentru realizarea propriu-zisă a construcției nu conduc la emisii de poluanți, cu exceptia gazelor de eșapament rezultate de la vehiculele pentru transportul materialelor.

Construcția implică o serie de operații diferite, fiecare având propria durată și potențial de generare a prafului. Emisiile de praf care apar în timpul execuției construcției sunt asociate lucrărilor de excavare, de manevrare și nivelare a pământului și a materialelor de construcție, precum și altor lucrări specifice.

Emisiile atmosferice de pulberi în suspensie și sedimentabile provin din manipularea materialelor de construcție, aprovizionarea cu materiale și pregătirea utilajelor, etc.

Caracteristicile surselor și geometria obiectivului înscriu sursa, în ansamblu, în categoria surselor antropice punctuale, difuze la sol sau în apropierea solului.

**c) Amplasarea proiectului:**

**c.1. Utilizarea actuală și aprobată a terenurilor:**

Terenul este situat în intravilanul municipiului Câmpina și se află în U.T.R. 8. Dreptul de proprietate asupra terenului este dovedit cu contract de vânzare-cumpărare nr. 6501/28.12.2011 autentificat de BN Ivan Mihaela-Săvulescu Vasile din Câmpina, conform prevederilor regulamentului de urbanism aferent P.U.G. aprobat.

Folosința actuală a terenului este de curți - construcții, iar destinația zonei conform PUG este de zona activități productive şi de depozitare, conform Certificatului De Urbanism Nr. 173 din 09.06.2020, emis de Primăria Municipiului Câmpina.

**c.2. Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia:**

Materialele ce vor fi utilizate în cadrul lucrărilor nu prezintă risc major de poluare pentru sol. Materialele vor fi transportate la lucrare pe măsura utilizării lor și se vor depozita în ambalajele originale respectându-se instrucțiunile prevăzute în fișele tehnice de securitate, astfel încât să se elimine posibilitatea scurgerii acestora pe sol.

Evacuarea apelor uzate - se va realiza intr-un bazin betonat vidanjabil corespunzător dimensionat; racordarea ulterioară a imobilului la reţeaua de canalizare, se va face cand va fi asigurata epurarea apelor uzate preluate prin reteaua de canalizare a localitatii;

Instalaţiile de canalizare vor fi prevazute cu coloane de ventilaţie. Conductele de canalizare menajeră montate aparent vor fi executate din tuburi de polipropilenă îmbinate cu mufe şi garnituri de cauciuc, iar cele montate îngropat, din tuburi de PVC-KG.

Apele pluviale vor fi colectate de pe acoperiș și terase cu ajutorul jgheaburilor și dirijate prin intermediul burlanelor în rigole care vor deversa pe spațiul verde sau în rigolele stradale existente.

Este interzisă colectarea acestora în rețeaua de canalizare ape menajere.

**c.3. Capacitatea de absorbție a mediului natural, acordându-se o atenție specială următoarelor zone:**

* zone umede, zone riverane, guri ale râurilor; - *nu este cazul*;
* zone costiere şi mediul marin; - *nu este cazul*;
* zonele montane şi forestiere; - *nu este cazul*;
* arii naturale protejate de interes naţional, comunitar, internaţional: - *nu este cazul;*
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică; - *nu este cazul.*
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri; - *nu este cazul;*
* zonele cu o densitate mare a populaţiei: *- nu este cazul;*
* peisaje şi situri importante din punct de vedere istoric, cultural sau arheologic: *- nu este cazul*.

**d) Tipurile şi caracteristicile impactului potenţial:**

**d.1. Importanţa şi extinderea spaţială a impactului** - de exemplu, zona geografică şi dimensiunea populaţiei care poate fi afectată: *nu este cazul*;

**d.2. Natura impactului**: impact relativ redus și local pe perioada de implementare a proiectului;

**d.3. Natura transfrontalieră a impactului**: *nu este cazul*;

**d.4. Intensitatea şi complexitatea impactului**: *nu este cazul*;

**d.5. Probabilitatea impactului**:

Impact cu probabilitate redusă atât pe parcursul realizării investiției cât și după darea în exploatare a acesteia, deoarece prin luarea măsurilor prevăzute prin proiect nu vor afecta semnificativ factorii de mediu (aer, apă, sol, așezări umane).

Zgomotele și vibrațiile caracteristice investiției analizate vor fi generate de motoarele autovehiculelor și utilajelor de construcții.

**d.6. Debutul, durata, frecvenţa şi reversibilitatea preconizate ale impactului**:

Odată cu începerea lucrărilor caracteristice proiectului, pe parcursul implementării proiectului, având caracter temporar și efecte pe termen scurt și va înceta odată cu finalizarea lucrărilor.

**d.7. Cumularea impactului cu impactul altor proiecte existente şi/sau aprobate:** - *nu este cazul*;

**d.8. Posibilitatea de reducere efectivă a impactului**: *nu este cazul.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:** *Nu este cazul.*

Amplasamentul nu se află în perimetrul sau în vecinătatea unei arii naturale protejate de interes național/internațional/comunitar.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**: *Nu este cazul.*

Proiectul nu intră sub incidența art. 48 și 54 din Legea apelor nr. 107/1996, cu modificările și completările ulterioare.

**CONDIȚIILE DE REALIZARE A PROIECTULUI:**

* respectarea etapelor privind construcţia şi montajul obiectivelor, a programului de control pe faze de execuţie;
* verificarea tehnică riguroasă a motoarelor autovehiculelor şi utilajelor necesare realizării proiectului, pentru a evita scurgerile de uleiuri şi carburanţi;
* depozitarea şi manipularea corespunzătoare a materialelor;
* se vor respecta prevederile legislatiei de mediu în vigoare, condițiile impuse prin acordurile, avizele și punctele de vedere emise de autoritățile implicate în avizarea proiectului;
* aveți obligația să colectați și să depozitați corespunzător deșeurile rezultate în urma proiectului;
* la terminarea lucrarilor de construire se va asigura salubritatea întregului amplasament, inclusiv a zonelor adiacente, prin eliminarea tuturor materialelor și resturilor rezultate din execuția obiectivului;
* depozitarea provizorie a materialelor pe amplasament se va realiza astfel încât să se reduca riscul poluării solurilor și a apei freatice;
* este interzisă poluarea în orice mod a resurselor de apă;
* se vor respecta prevederile Legii nr. 211/2011, art. 17 alin. (3), privind regimul deșeurilor, cu modificările și completările ulterioare; se interzice depozitarea deșeurilor de orice fel în alte locuri decât în cele special amenajate;
* deșeurile rezultate din lucrări se vor valorifica/elimina, pe măsura acumulării lor, prin societăți autorizate;
* privitor la protecția impotriva zgomotului: alegerea unor echipamente de muncă adecvate, care să emită cel mai mic nivel de zgomot posibil, folosirea de utilaje și mijloace de transport silențioase, reducerea la minim a traficului utilajelor în apropierea zonelor locuite;
* organizarea de șantier se va amenaja pe un perimetru cât mai redus;
* se vor amplasa perimetral plase textile pentru limitarea emisiilor de praf;
* inainte de punerea în funcțiune a obiectivului aveți obligația sa obțineți autorizație de mediu.